CELEX: 52016PC0210
Language: sk
Date: 2016-04-14
Title: Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii (žiadosť Grécka – EGF/2015/011 GR/Supermarket Larissa)

EURÓPSKA KOMISIA
            V Bruseli14. 4. 2016
            COM(2016) 210 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii (žiadosť Grécka – EGF/2015/011 GR/Supermarket Larissa)
            
               
         
         
            
               DÔVODOVÁ SPRÁVA
            
            
               KONTEXT NÁVRHU
            
            
               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).
            
            
               2.Grécko podalo 26. novembra 2015 žiadosť EGF/2015/011 GR/Supermarket Larissa o finančný príspevok z fondu EGF v dôsledku prepúšťania
                  2
                v spoločnosti Supermarket Larissa ABEE v Grécku.
            
            
               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené. 
            
            
               ZHRNUTIE ŽIADOSTI
            
            
                     
                        Žiadosť o príspevok z EGF
                     
                  
                  
                     
                        EGF/2015/011 GR/Supermarket Larissa
                     
                  
               
                     
                        Členský štát
                     
                  
                  
                     
                        Grécko
                     
                  
               
                     
                        Dotknutý(-é) región(-y) (úroveň NUTS
                           3
                         2)
                     
                  
                  
                     
                        Stredná Makedónia 
                           (Κεντρική Μακεδονία) (EL12)
                           Tesália
                           (Θεσσαλία) (EL14)
                     
                  
               
                     
                        Dátum podania žiadosti
                     
                  
                  
                     
                        26. november 2015
                     
                  
               
                     
                        Dátum potvrdenia prijatia žiadosti
                     
                  
                  
                     
                        1. december 2015
                     
                  
               
                     
                        Dátum žiadosti o dodatočné informácie
                     
                  
                  
                     
                        10. december 2015
                     
                  
               
                     
                        Termín na poskytnutie dodatočných informácií
                     
                  
                  
                     
                        21. január 2016
                     
                  
               
                     
                        Termín na dokončenie posúdenia
                     
                  
                  
                     
                        14. apríl 2016
                     
                  
               
                     
                        Kritérium zásahu
                     
                  
                  
                     
                        článok 4 ods. 1 písm. a) nariadenia o EGF
                     
                  
               
                     
                        Hlavný podnik
                     
                  
                  
                     
                        Supermarket Larissa ABEE
                     
                  
               
                     
                        Počet dotknutých podnikov
                     
                  
                  
                     
                        1
                     
                  
               
                     
                        Sektor hospodárskej činnosti
                     
                     
                        (divízia NACE Rev. 2)
                           4
                        
                     
                  
                  
                     
                        divízia 47 (Maloobchod, okrem motorových vozidiel a motocyklov)
                     
                  
               
                     
                        Počet dcérskych spoločností, dodávateľov a nadväzujúcich výrobcov
                     
                  
                  
                     
                        0
                     
                  
               
                     
                        Referenčné obdobie (štyri mesiace):
                     
                  
                  
                     
                        3. máj 2015 – 3. september 2015
                     
                  
               
                     
                        Počet prepustených pracovníkov počas referenčného obdobia (a)
                     
                  
                  
                     
                        557
                     
                  
               
                     
                        Počet prepustených pracovníkov pred referenčným obdobím alebo po ňom (b)
                     
                  
                  
                     
                        0
                     
                  
               
                     
                        Celkový počet (a + b)
                     
                  
                  
                     
                        557
                     
                  
               
                     
                        Celkový počet oprávnených prijímateľov
                     
                  
                  
                     
                        557
                     
                  
               
                     
                        Celkový počet dotknutých prijímateľov
                     
                  
                  
                     
                        557
                     
                  
               
                     
                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)
                     
                  
                  
                     
                        543
                     
                  
               
                     
                        Rozpočet na personalizované služby (v EUR)
                     
                  
                  
                     
                        10 530 000
                     
                  
                  
                     
                  
               
                     
                        Rozpočet na využívanie EGF
                           5
                         (v EUR)
                     
                  
                  
                     
                        250 000
                     
                  
                  
                     
                  
               
                     
                        Celkový rozpočet (v EUR)
                     
                  
                  
                     
                        10 780 000
                     
                  
                  
                     
                  
               
                     
                        Príspevok z EGF (60 %) (v EUR)
                     
                  
                  
                     
                        6 468 000
                     
                  
                  
                     
                  
               
               POSÚDENIE ŽIADOSTI
            
            
               Postup
            
            
               4.Grécko podalo žiadosť EGF/2015/011 GR/Supermarket Larissa 26. novembra 2015, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti 1. decembra 2015 a do dvoch týždňov od dátumu podania žiadosti, t. j. 10. decembra 2015, požiadala Grécko o dodatočné informácie. Tieto dodatočné informácie boli poskytnuté do 6 týždňov. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 14. apríla 2016. 
            
            
               Oprávnenosť žiadosti
            
            
               Príslušné podniky a prijímatelia
            
            
               5.Žiadosť sa týka 557 pracovníkov
                  6
                prepustených zo spoločnosti Supermarket Larissa ABEE. Tento podnik pôsobí v hospodárskom odvetví zaradenom v rámci klasifikácie NACE Rev. 2 do divízie 47 (Maloobchod, okrem motorových vozidiel a motocyklov). K prepúšťaniu v spoločnosti Supermarket Larissa došlo v regiónoch na úrovni NUTS 2 Stredná Makedónia (Κεντρική Μακεδονία) (EL12) a Tesália (Θεσσαλία) (EL14). 
            
            
               Kritériá zásahu
            
            
               6.Grécko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a nadväzujúcich výrobcov.
            
            
               7.Referenčné obdobie štyroch mesiacov trvalo od 3. mája 2015 do 3. septembra 2015. Žiadosť sa týka 557 pracovníkov prepustených zo spoločnosti Supermarket Larissa ABEE.
            
            
               Stanovenie počtu prepustených pracovníkov a prípadov ukončenia činnosti
            
            
               8.Počet prepustených pracovníkov počas referenčného obdobia bol vypočítaný na základe ukončenia pracovnej zmluvy de facto alebo uplynutia lehoty, na ktorú bola uzavretá.
            
            
               Oprávnení prijímatelia
            
         
         
            
               9.Celkový počet oprávnených prijímateľov je 557.
            
            
               Súvislosť medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009
            
            
               10.Na účely preukázania súvislosti medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009, Grécko uvádza, že grécke hospodárstvo bolo v hlbokej recesii počas šiestich po sebe nasledujúcich rokov (2008 – 2013). Podľa gréckeho štatistického úradu ELSTAT od roku 2008 klesol HDP Grécka o 25,7 percentuálnych bodov, verejná spotreba o 21 percentuálnych bodov a súkromná spotreba o 32,3 percentuálnych bodov, pričom nezamestnanosť stúpla o 19 percentuálnych bodov. 
            
            
               11.Pokles HDP navyše spôsobil prehĺbenie rozdielu medzi HDP na obyvateľa Grécka a EÚ, čím sa zastavilo napredovanie Grécka smerom k hospodárskej konvergencii v období rokov 1995 – 2007.
            
            
               12.S cieľom riešiť splácanie zahraničného dlhu grécka vláda od roku 2008 prijíma nepopulárne opatrenia, ako napríklad zvýšenie sadzieb daní, zjednodušenie verejných výdavkov a zníženie platov verejných zamestnancov. V snahe zvýšiť konkurencieschopnosť gréckeho hospodárstva sa znižovali aj mzdy v súkromnom sektore. 
            
            
               13.Od roku 2008 tisícky podnikov ukončili svoju činnosť a zanikli, pričom prepustili svojich zamestnancov. Podobne aj tisícky samostatne zárobkovo činných osôb ukončili svoju činnosť, čo prispelo k prudkému nárastu spomínanej nezamestnanosti. 
            
            
               14.Okamžitým následkom nižších príjmov bolo zníženie spotreby. V roku 2009 pokles spotreby domácností v Grécku zaznamenal rovnaký negatívny trend ako v krajinách EÚ-27. V rokoch 2010, 2011 a 2013 došlo k oživeniu spotreby domácností na úrovni EÚ-27. Spotreba domácností v Grécku klesala od začiatku finančnej a hospodárskej krízy a údaje sa v priebehu rokov 2008 až 2013 každý rok zhoršovali.
            
            
               Spotreba domácností
                  (zmena v porovnaní s predchádzajúcim rokom v %)
            
            
                     
                  
                  
                     
                        2008
                     
                  
                  
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
               
                     
                        EÚ-27
                     
                  
                  
                     
                        0,9
                     
                  
                  
                     
                        –0,6
                     
                  
                  
                     
                        1,0
                     
                  
                  
                     
                        0,2
                     
                  
                  
                     
                        –0,5
                     
                  
                  
                     
                        0,1
                     
                  
               
                     
                        Grécko
                     
                  
                  
                     
                        2,9
                     
                  
                  
                     
                        –0,3
                     
                  
                  
                     
                        –6,8
                     
                  
                  
                     
                        –7,2
                     
                  
                  
                     
                        –8,9
                     
                  
                  
                     
                        –5,6
                     
                  
               
                     
                        Zdroj: Eurostat
                           7
                        
                     
                  
               
               15.Podľa štúdie inštitútu INE-GSEE
                  8
               , uverejnenej v júli 2014, traja zo štyroch pracovníkov alebo zamestnancov uviedli, že ich príjem v roku 2014 v porovnaní s predchádzajúcimi rokmi v dôsledku znižovania platov klesol. Navyše sa 38 % respondentov domnieva, že ich platy sa budú v nasledujúcom štvrťroku opäť znižovať, a preto v súlade so situáciou obmedzili aj svoje výdavky.
            
            
               16.V období rokov 2009 – 2015 bol ukazovateľ dôvery spotrebiteľov (vážený percentuálny podiel kladných a záporných odpovedí) záporný. Ukazovateľ sa výrazne zhoršil počas prvých troch rokov (–46 (2009) –63 (2010) –74 (2011)), pričom najhorší výsledok dosiahol v roku 2012 (–75). Odvtedy sa dôvera spotrebiteľov obnovuje a ukazovateľ je znovu takmer na hodnotách z roku 2009: (–49 za obdobie rokov 2014 – 2015).
            
            
               17.Podľa správy ELSTAT o príjme a životnej úrovni domácností bolo v roku 2012 až 23 % Grékov pod hranicou chudoby
                  9
               .
            
            
               18.K dnešnému dátumu je maloobchodný sektor predmetom ďalších piatich žiadostí o podporu z EGF
                  10
               , pričom všetky súvisia s celosvetovou finančnou a hospodárskou krízou.
            
            
               Udalosti, ktoré viedli k prepúšťaniu a ukončeniu činnosti
            
            
               19.Udalosťami, ktoré podľa gréckych orgánov viedli k tomuto prepúšťaniu boli konkurz a zatvorenie spoločnosti. Spoločnosť sa ocitla v konkurze najmä z dvoch dôvodov: 1. zníženie dostupného príjmu domácností – v dôsledku zvýšenia daňového zaťaženia, zníženia platov (súkromných aj verejných zamestnancov) a zvyšovania nezamestnanosti – čo malo za následok prudký pokles kúpnej sily; 2. rapídne zníženie úverov pre podniky a jednotlivcov v dôsledku nedostatku hotovosti v gréckych bankách. Podľa banky Bank of Greece bola v dôsledku nedostatku hotovosti v gréckych bankách ročná miera rastu úverov poskytnutých domácnostiam a podnikom (okrem finančných podnikov) od roku 2010 záporná.
            
            
               20.V roku 1986 skupina malých predajní potravín v prefektúre Larissa založila družstvo (Supermarket Larissa). Družstvo sa rýchlo rozrastalo, otvorilo nové predajne, a tým zároveň začlenilo do družstva nových pracovníkov-podielnikov. Podnik mal nakoniec 42 obchodov a 600 pracovníkov, ktorí sa členili na zamestnancov a pracovníkov-podielnikov. Úspešný rozvoj družstva prerušila hospodárska a finančná kríza. 
            
            
               21.V dôsledku poklesu kúpnej sily gréckych domácností po úpadku gréckeho hospodárstva od začiatku hospodárskej a finančnej krízy klesol dopyt po výrobkoch, dokonca aj po základných potravinách. V roku 2015 bol objem maloobchodu s potravinami, nápojmi a tabakom po tom, čo počas piatich po sebe nasledujúcich rokov klesal, o viac ako 30 % menší ako na začiatku krízy v roku 2008.
            
            
               Objem maloobchodu s potravinami, nápojmi a tabakom v Grécku
                  (ročné percentuálne zmeny)
            
            
                     
                  
                  
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
                  
                     
                        2014 – 2015
                           11
                        
                     
                  
               
                     
                        Potraviny, nápoje, tabak
                           12
                        
                     
                  
                  
                     
                        –6,1
                     
                  
                  
                     
                        –5,5
                     
                  
                  
                     
                        –6,0
                     
                  
                  
                     
                        –9,0
                     
                  
                  
                     
                        –9,1
                     
                  
                  
                     
                        0,4
                     
                  
               
                     
                        Zdroj: ELSTAT
                     
                  
               
               22.Predaj spoločnosti Supermarket Larissa kopíroval úpadok gréckeho hospodárstva a v roku 2013 bol predaj o 24 % nižší než v roku 2009.
            
         
         
            
               Supermarket Larissa ABEE 
                  (predaj – v miliónoch EUR)
            
            
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
               
                     
                        67,6
                     
                  
                  
                     
                        66,9
                     
                  
                  
                     
                        64,5
                     
                  
                  
                     
                        58,6
                     
                  
                  
                     
                        51,6
                     
                  
               
               23.S cieľom prispôsobiť sa situácii na trhu, podnik uplatnil niektoré úsporné opatrenia, ako je znižovanie miezd (30 %), prerokovanie nájomných zmlúv, predĺženie dátumu splatnosti faktúr, navrhovanie lacnejších výrobkov, zníženie prevádzkových nákladov (napríklad znížením hodín osvetlenia v predajniach) atď. Avšak podnik nedokázal prekonať straty a napokon musel zatvoriť obchody jeden po druhom počas 2. štvrťroka 2014. K zatvoreniu podniku a následnému prepúšťaniu nakoniec došlo o rok neskôr (2. štvrťrok 2015), keď súd rozhodol o konkurze na základe žiadosti vyplnenej dodávateľom spoločnosti Supermarket Larissa.
            
            
               Očakávané účinky prepúšťania na miestne, regionálne a celoštátne hospodárstvo a zamestnanosť
            
            
               24.Grécke orgány uvádzajú, že prepúšťanie v spoločnosti Supermarket Larissa spôsobí ďalšie zhoršenie situácie v oblasti nezamestnanosti, ktorá je už zlá v dôsledku hospodárskej a finančnej krízy, a zdá sa byť obzvlášť nestabilná. Grécko má najvyššiu mieru nezamestnanosti spomedzi členských štátov EÚ a piatu najvyššiu na svete
                  13
               .
            
            
               Miera nezamestnanosti
                
            
            
                  Zdroj: Eurostat
                  14
                a ELSTAT
            
            
               25.Okrem toho sa dlhy spoločnosti Supermarket Larissa voči tretím stranám odhadujú na približne 33,5 milióna EUR. Predpokladá sa, že tieto dlhy ovplyvnia najmä dodávateľov veľkoobchodu, čo bude mať za následok pribúdanie konkurzov a ďalšie prepúšťanie.
            
            
               26.Väčšina prepustených pracovníkov (97,5 %) je sústredená v regióne na úrovni NUTS 3 Tesália na území Larisa (EL142). Zamestnanosť v regióne Tesália, ktorá sa zdala byť o trochu vyššia ako bol celoštátny priemer (51,8 % oproti 50,8 % v roku 2012 a 49,6 % oproti 48,8 % v roku 2013), bola o niečo horšia v roku 2014 (49 % oproti 49,4 %)
                  15
               . V regióne je navyše nedostatok voľných pracovných miest v porovnaní s vysokým počtom uchádzačov o zamestnanie. V dôsledku toho je v regióne Tesália 73,5 % nezamestnaných osôb bez zamestnania dlhšie ako 12 mesiacov
                  16
               .
            
            
               Dotknutí prijímatelia a navrhované opatrenia
            
            
               Dotknutí prijímatelia
            
            
               27.Očakáva sa, že na týchto opatreniach sa zúčastnia všetci prepustení pracovníci. Rozdelenie týchto pracovníkov podľa pohlavia, štátnej príslušnosti a vekovej skupiny:
            
            
                     
                        Kategória
                     
                  
                  
                     
                        Počet 
                           dotknutých prijímateľov
                     
                  
               
                     
                        Pohlavie:
                     
                  
                  
                     
                        muži:
                     
                  
                  
                     
                        194
                     
                  
                  
                     
                        (34,8 %)
                     
                  
               
                     
                  
                  
                     
                        ženy:
                     
                  
                  
                     
                        363
                     
                  
                  
                     
                        (65,2 %)
                     
                  
               
                     
                        Štátna príslušnosť:
                     
                  
                  
                     
                        občania EÚ:
                     
                  
                  
                     
                        556
                     
                  
                  
                     
                        (99,8 %)
                     
                  
               
                     
                  
                  
                     
                        osoby, ktoré nie sú občanmi EÚ:
                     
                  
                  
                     
                        1
                     
                  
                  
                     
                        (0,2 %)
                     
                  
               
                     
                        Veková skupina:
                     
                  
                  
                     
                        15 – 24 rokov:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25 – 29 rokov:
                     
                  
                  
                     
                        50
                     
                  
                  
                     
                        (9,0 %)
                     
                  
               
                     
                  
                  
                     
                        30 – 54 rokov:
                     
                  
                  
                     
                        479
                     
                  
                  
                     
                        (86,0 %)
                     
                  
               
                     
                  
                  
                     
                        55 – 64 rokov:
                     
                  
                  
                     
                        28
                     
                  
                  
                     
                        (5,0 %)
                     
                  
               
                     
                  
                  
                     
                        viac ako 64 rokov:
                     
                  
                  
                     
                        0
                     
                  
                  
                     
                        (0,0 %)
                     
                  
               
               28.Grécke orgány okrem toho poskytnú personalizované služby spolufinancované z fondu EGF až 543 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (ďalej len „NEET“), do 30 rokov ku dňu predloženia žiadosti, vzhľadom na to, že ku prepusteniam uvedeným v odseku 5 došlo v regiónoch na úrovni NUTS 2 Tesália (Θεσσαλία) (EL14) a Stredná Makedónia (Κεντρική Μακεδονία) (EL12), ktoré sú oprávnené v rámci iniciatívy na podporu zamestnanosti mladých ľudí.
            
            
               29.Celkový odhadovaný počet dotknutých prijímateľov, pri ktorých sa očakáva účasť na opatreniach vrátane NEET, je preto 1 100.
            
            
               Oprávnenosť navrhovaných opatrení
            
            
               30.Personalizované služby, ktoré budú poskytnuté prepusteným pracovníkom a NEET, pozostávajú z týchto opatrení: 
            
            
               –Profesijné poradenstvo: Toto sprievodné opatrenie, ktoré bude ponúknuté všetkým účastníkom, zahŕňa tieto fázy:
            
            
               1 Informácie určené NEET. Na rozdiel od dotknutých pracovníkov, ktorí už sú určení (bývalí zamestnanci a pracovníci-podielnici spoločnosti Supermarket Larissa), sa skupina dotknutých NEET ešte musí vymedziť. Okrem iných kritérií na výber dotknutých NEET grécke orgány použijú kritériá v súlade s kritériami zahrnutými do gréckeho plánu vykonávania záruky pre mladých ľudí (t. j. mladí ľudia ohrození rizikom vylúčenia, na základe úrovne príjmov domácností, úrovne vzdelania, dĺžky nezamestnanosti atď.) a zohľadnia aj vyjadrenie záujmu. Na tento účel zamýšľajú spustiť informačné kampane zamerané osobitne na NEET.
            
            
               2 Prijatie a registrácia. Prvé opatrenie poskytnuté všetkým účastníkom (pracovníkom a NEET) zahŕňa informácie o dostupných službách a programoch odbornej prípravy a o zručnostiach a požiadavkách na odbornú prípravu. 
            
         
         
            
               3 Osobný a profesijný doklad. Cieľom je pomôcť pracovníkom a NEET identifikovať ich silné a slabé stránky a príležitosti vo vzťahu k ich záujmom, aby si vytvorili realistický kariérny plán. Po týchto posúdeniach nasleduje vytvorenie osobného a profesijného dokladu, ktorý bude obsahovať individuálny projekt a akčný plán.
            
            
               4 Pomoc pri hľadaní pracovného miesta a kariérové poradenstvo. Tu patrí: 1. odbornú prípravu v oblasti horizontálnych otázok, ako sú rozvoj sociálnych zručností, prispôsobovanie sa novým situáciám, rozhodovanie; 2. pomoc pri hľadaní práce vrátane informácií o dostupných pracovných miestach, aktívneho vyhľadávania miestnych a regionálnych príležitostí na zamestnanie, spôsobov hľadania práce a odbornej prípravy v oblasti písania životopisov a sprievodných listov a prípravy na pracovný pohovor; 3. kariérové poradenstvo: poradcovia poskytnú prepusteným pracovníkom a NEET poradenstvo pre voľbu povolania a navedú ich ku konkrétnym pracovným ponukám.
            
            
               5 Vedenie smerom k zamestnaniu. Poradcovia budú tiež pomáhať pracovníkom a NEET počas realizácie ich plánov odbornej prípravy a individuálnych plánov reintegrácie do zamestnania. Účastníci, ktorí sa zaujímajú o založenie podniku, získajú v rámci tohto opatrenia zameraného na profesijné poradenstvo všeobecnú podporu a poradenstvo zamerané na podnikanie.
            
            
               6 Monitorovanie. Toto opatrenie zabezpečuje sledovanie pokroku účastníkov počas šiestich mesiacov od ukončenia vykonávania opatrení. Táto činnosť bude vykonaná na náklady členského štátu.
            
            
               –Vzdelávanie, rekvalifikácia a odborná príprava. Toto opatrenie pozostáva z poskytovania kurzov odbornej prípravy pracovníkom a NEET v súlade s ich potrebami identifikovanými počas konzultácií o povolaní a v oblastiach a odvetviach s dobrými vyhliadkami na rozvoj, ktoré zodpovedajú existujúcim potrebám na trhu práce. Kurzy odbornej prípravy by mohli byť doplnené stážami.
            
            
               –Príspevok na založenie podniku. Pracovníci alebo NEET, ktorí si založia vlastný podnik, získajú do výšky 15 000 EUR ako príspevok na pokrytie nákladov súvisiacich so založením. Jednou z najväčších ťažkostí, ktorým podnikatelia v Grécku čelia pri zakladaní podniku, je prístup k financovaniu. Banky v dôsledku nedostatku hotovosti zamietajú väčšinu žiadostí o úver. Cieľom tohto opatrenia je podporiť podnikanie prostredníctvom tejto finančnej podpory. Príspevok sa bude vyplácať v splátkach po dosiahnutí určitých medzníkov, ako napríklad vypracovanie obchodného plánu, registrácia podniku atď. Vzhľadom na skutočnosť, že veľký počet prijímateľov bol členom družstva/pracovník-podielnik, grécke orgány sa domnievajú, že je veľmi pravdepodobné, že niektoré nové podniky budú mať podobu sociálnych družstiev, a teda budú oprávnené na pomoc na základe gréckych právnych predpisov v oblasti sociálneho hospodárstva a sociálneho podnikania
                  17
               .
            
            
               –Príspevky na účasť a odbornú prípravu. Na pokrytie nákladov vynaložených v súvislosti s účasťou na profesijnom poradenstve získajú prijímatelia 50 EUR za každý deň účasti. Počas odbornej prípravy tento príspevok bude 6 EUR na hodinu.
            
            
               –Príspevok na mobilitu. Pracovníci alebo NEET, ktorí prijmú pracovné miesto vyžadujúce zmenu pobytu, dostanú jednorazovú sumu 2 000 EUR na pokrytie potrebných výdavkov.
            
            
               31.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.
            
            
               32.Grécko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo, že finančný príspevok z EGF nenahrádza žiadne z týchto opatrení.
            
            
               Odhadovaný rozpočet
            
            
               33.Odhadované celkové náklady sú 10 780 000 EUR, z čoho 10 530 000 EUR tvoria výdavky na personalizované služby a 250 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.
            
            
               34.Celková výška finančného príspevku požadovaného z EGF je 6 468 000 EUR (60 % celkových nákladov).
            
            
                     
                        Opatrenia
                     
                  
                  
                     
                        Odhadovaný počet účastníkov
                     
                  
                  
                     
                        Odhadované náklady na účastníka
                        (v EUR)
                     
                  
                  
                     
                        Odhadované celkové náklady
                     
                     
                        (v EUR)
                     
                  
               
                     
                        Personalizované služby (opatrenia podľa článku 7 ods. 1 písm. a) a c) nariadenia o EGF)
                     
                  
               
                     
                        Profesijné poradenstvo
                     
                  
                  
                     
                        1 100
                     
                  
                  
                     
                        1 250
                     
                  
                  
                     
                        1 375 000
                     
                  
               
                     
                        Vzdelávanie, rekvalifikácia a odborná príprava
                     
                  
                  
                     
                        1 100
                     
                  
                  
                     
                        2 690
                     
                  
                  
                     
                        2 960 000
                     
                  
               
                     
                        Príspevok na založenie podniku 
                     
                  
                  
                     
                        200
                     
                  
                  
                     
                        15 000
                     
                  
                  
                     
                        3 000 000
                     
                  
               
                     
                        Medzisúčet (a):
                     
                     
                        Percentuálny podiel balíka personalizovaných služieb: 
                     
                  
                  
                     
                        –
                     
                  
                  
                     
                        7 335 000
                     
                  
               
                     
                  
                  
                     
                  
                  
                     
                        (69,66 %)
                     
                  
               
                     
                        Príspevky a stimuly (opatrenia podľa článku 7 ods. 1 písm. b) nariadenia o EGF)
                     
                  
               
                     
                        Príspevok na účasť 
                     
                  
                  
                     
                        1 100
                     
                  
                  
                     
                        1 250
                     
                  
                  
                     
                        1 375 000
                     
                  
               
                     
                        Príspevok na odbornú prípravu
                     
                  
                  
                     
                        900
                     
                  
                  
                     
                        1 800
                     
                  
                  
                     
                        1 620 000
                     
                  
               
                     
                        Príspevok na mobilitu a príspevok na náklady vyplývajúce z dochádzania 
                     
                  
                  
                     
                        100
                     
                  
                  
                     
                        2 000
                     
                  
                  
                     
                        200 000
                     
                  
               
                     
                        Medzisúčet (b):
                     
                     
                        Percentuálny podiel balíka personalizovaných služieb:
                     
                  
                  
                     
                        –
                     
                  
                  
                     
                        3 195 000
                     
                  
               
                     
                  
                  
                     
                  
                  
                     
                        (30,34 %)
                     
                  
               
                     
                        Opatrenia podľa článku 7 ods. 4 nariadenia o EGF
                     
                  
               
                     
                        1. Prípravné činnosti
                     
                  
                  
                     
                        –
                     
                  
                  
                     
                        40 000
                     
                  
               
                     
                        2. Riadenie
                     
                  
                  
                     
                        –
                     
                  
                  
                     
                        110 000
                     
                  
               
                     
                        3. Informovanie a propagácia
                     
                  
                  
                     
                        –
                     
                  
                  
                     
                        50 000
                     
                  
               
                     
                        4. Kontrola a podávanie správ
                     
                  
                  
                     
                        –
                     
                  
                  
                     
                        50 000
                     
                  
               
                     
                        Medzisúčet (c):
                     
                     
                        Percentuálny podiel celkových nákladov
                     
                  
                  
                     
                  
                  
                     
                        250 000
                     
                  
               
                     
                  
                  
                     
                  
                  
                     
                        (2,32 %)
                     
                  
               
                     
                        Celkové náklady (a + b + c):
                     
                  
                  
                     
                        –
                     
                  
                  
                     
                        10 780 000
                     
                  
               
                     
                        Príspevok z EGF (60 % celkových nákladov)
                     
                  
                  
                     
                        –
                     
                  
                  
                     
                        6 468 000
                     
                  
               
               35.Náklady na opatrenia identifikované v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov na koordinovaný balík personalizovaných služieb. Grécke orgány potvrdili, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo s odbornou prípravou.
            
            
               36.Grécke orgány potvrdili, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.
            
            
               Obdobie oprávnenosti výdavkov
            
            
               37.Grécko začalo poskytovať personalizované služby dotknutým pracovníkom a NEET 26. februára 2016. Výdavky na opatrenia pre pracovníkov sú preto oprávnené na finančný príspevok z EGF od 26. februára 2016 do 26. februára 2018, zatiaľ čo výdavky na opatrenia pre NEET budú oprávnené na finančný príspevok z EGF od 26. februára 2016 do 31. decembra 2017.
            
            
               38.Grécku začali vznikať administratívne výdavky na využívanie EGF 26. februára 2016. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú oprávnené na finančný príspevok z EGF od 26. februára 2016 do 26. augusta 2018. 
            
            
               Komplementarita s opatreniami financovanými z vnútroštátnych prostriedkov alebo prostriedkov Únie
            
         
         
            
               39.Zdrojom vnútroštátneho predbežného financovania alebo spolufinancovania je program vnútroštátnych verejných investícií.
            
            
               40.Grécko potvrdilo, že vyššie uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie.
            
            
               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi
            
            
               41.Grécko uviedlo, že koordinovaný balík personalizovaných služieb bol vypracovaný po konzultáciách so zástupcami dotknutých prijímateľov, inštitútom zamestnanosti Gréckej všeobecnej konfederácie (GSEE) a organizáciou pre zamestnanosť (OAED)
                  18
               . Prvé kontaktné stretnutie sa konalo v marci 2015 s cieľom overiť oprávnenosť vo veci podpory bývalých pracovníkov spoločnosti Supermarket Larissa. Po viacerých rokovaniach medzi ministerstvom práce, sociálneho zabezpečenia a sociálnej solidarity a zástupcami zamestnancov boli navrhovaná žiadosť a obsah integrovaného balíka opatrení schválené v júli 2015.
            
            
               Systémy riadenia a kontroly
            
            
               42.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Grécko oznámilo Komisii, že finančný príspevok budú riadiť a kontrolovať tie isté orgány, ktoré riadia a kontrolujú financovanie z Európskeho sociálneho fondu (ďalej len „ESF“) v Grécku. Orgán pre vykonávanie činností ESF (EYE-EKT) bude vystupovať ako riadiaci orgán, finančný kontrolný výbor generálneho sekretariátu pre fiškálnu politiku Ministerstva financií ako orgán auditu a samostatný útvar pre certifikáciu a kontrolu spolufinancovaných programov Ministerstva hospodárstva, infraštruktúry, dopravy a cestovného ruchu ako certifikačný orgán.
            
            
               Záväzky poskytnuté zo strany dotknutého členského štátu
            
            
               43.Grécko poskytlo všetky potrebné uistenia, že: 
            
            
               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,
            
            
               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,
            
            
               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,
            
            
               –navrhovanými opatreniami sa budú dopĺňať opatrenia financované zo štrukturálnych fondov,
            
            
               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.
            
            
               VPLYV NA ROZPOČET
            
            
               Návrh rozpočtu
            
            
               44.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (v cenách z roku 2011)
                  19
               .
            
            
               45.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 6 468 000 EUR, čo predstavuje 60 % celkových nákladov na navrhované opatrenia.
            
            
               46.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení, navrhované rozhodnutie o mobilizácii EGF prijmú spoločne Európsky parlament a Rada
                  20
               .
            
            
               Súvisiace akty
            
            
               47.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 6 468 000 EUR do príslušného rozpočtového riadka.
            
         
         
            
               48.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.
            
            
               Návrh
            
            
               ROZHODNUTIE EURÓPSKEHO PARLAMENTU A RADY
            
            
               o mobilizácii Európskeho fondu na prispôsobenie sa globalizácii 
                  (žiadosť Grécka – EGF/2015/011 GR/Supermarket Larissa)
            
            
               EURÓPSKY PARLAMENT A RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  21
               , a najmä na jeho článok 15 ods. 4,
            
            
               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  22
               , a najmä na jej bod 13,
            
            
               so zreteľom na návrh Európskej komisie,
            
            
               keďže:
            
            
               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.
            
            
               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  23
               , EGF nesmie prekročiť maximálnu ročnú sumu 150 miliónov EUR (v cenách z roku 2011).
            
            
               (3)Grécko podalo 26. novembra 2015 žiadosť EGF/2015/011 GR/Supermarket Larissa o finančný príspevok z fondu EGF v dôsledku prepúšťania v spoločnosti Supermarket Larissa ABEE v Grécku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.
            
            
               (4)V súlade s článkom 6 ods. 2 nariadenia (EÚ) č. 1309/2013 sa Grécko rozhodlo poskytnúť personalizované služby spolufinancované z EGF aj 543 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET).
            
            
               (5)Preto by sa v súvislosti so žiadosťou predloženou Gréckom mal mobilizovať EGF s cieľom poskytnúť finančný príspevok vo výške 6 468 000 EUR.
            
            
               (6)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,
            
            
               PRIJALI TOTO ROZHODNUTIE: 
            
            
               Článok 1
            
            
               V rámci všeobecného rozpočtu Európskej únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 6 468 000 EUR vo forme viazaných a platobných rozpočtových prostriedkov.
            
            
               Článok 2
            
         
         
            
               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [the date of its adoption]
                  24*.
            
            
               V Bruseli
            
            
               
                  Za Európsky parlament
                        Za Radu
               
               
                  predseda
                        predseda
               
            
         
         
            
                  
                     (1)
                  Ú. v. EÚ L 347, 20.12.2013, s. 855.
               
               
                  
                     (2)
                  V zmysle článku 3 nariadenia o EGF.
               
               
                  
                     (3)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).
               
               
                  
                     (4)
                  Ú. v. EÚ L 393, 30.12.2006, s. 1.
               
               
                  
                     (5)
                  V súlade s článkom 7 ods. 4 nariadenia (EÚ) č. 1309/2013.
               
               
                  
                     (6)
                  422 zamestnancov a 135 pracovníkov-podielnikov.
               
               
                  
                     (7)
                  Kód: nama_fcs_k.
               
               
                  
                     (8)
                  http://www.inegsee.gr/wp-content/uploads/2014/07/Symperasmata.pdf.
               
               
                  
                     (9)
                  Hranica chudoby v Grécku je 5 708 EUR na rok a osobu v prípade jednotlivcov a 11 986 EUR v prípade rodín pozostávajúcich z dvoch dospelých osôb a dvoch detí do 14 rokov.
               
               
                  
                     (10)
                  EGF/2010/010 CZ Unilever, KOM(2011) 61
                     EGF/2010/016 ES Aragón – maloobchod, KOM(2010) 615
                     EGF/2011/004 GR ALDI Hellas, KOM(2011) 580
                     EGF/2014/009 GR Sprider Stores, COM(2014) 620
                     EGF/2014/013 GR Odyssefs Fokas, COM(2014) 702.
               
               
                  
                     (11)
                  Zahŕňa obdobie od januára 2014 do novembra 2015.
               
               
                  
                     (12)
                  Zahŕňa veľké obchody s potravinami a obchody špecializované na potraviny, nápoje, tabak.
               
               
                  
                     (13)
                  Zdroj: ILO.
                     
                  
                     http://www.ilo.org/global/research/global-reports/global-employment-trends/2014/WCMS_233936/lang--en/index.htm
                  
                  .
               
               
                  
                     (14)
                  Kód Eurostatu tsdec450.
               
               
                  
                     (15)
                  Zdroj: Eurostat [kódy (lfst_r_lfe2emprt) a (lfsi_emp_a)].
               
               
                  
                     (16)
                  Zdroj: Kód Eurostatu [lfst_r_lfu2ltu].
               
               
                  
                     (17)
                  Zákon č. 4019/2011.
               
               
                  
                     (18)
                  O.A.E.D. je hlavným nástrojom na vykonávanie vládnej politiky zamestnanosti. Je verejnoprávnou právnickou osobou a podlieha priamo ministerstvu práce a sociálnych vecí.
               
               
                  
                     (19)
                  Ú. v. EÚ L 347, 20.12.2013, s. 884.
               
               
                  
                     (20)
                  Ú. v. EÚ C 373, 20.12.2013, s. 1.
               
               
                  
                     (21)
                  Ú. v. EÚ L 347, 20.12.2013, s. 855.
               
               
                  
                     (22)
                  Ú. v. EÚ C 373, 20.12.2013, s. 1.
               
               
                  
                     (23)
                  Nariadenie Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).
               
               
                  
                     (24)
                  Date to be inserted by the Parliament before the publication in OJ.